
ՍԱՀՄԱՆԵԼՈՒ ԵՎ ՀԱՇՎԵՔՆՆԻՉ ՊԱԼԱՏԻ 2019 ԹՎԱԿԱՆԻ ՄԱՐՏԻ 29-Ի ԹԻՎ 7/6 ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ

Ղեկավարվելով Աշխատանքային օրենսգրքի 178-րդ հոդվածի 3-րդ մասով, ինչպես նաև «Հաշվեքննիչ պալատի մասին» Հայաստանի Հանրապետության օրենքի 10-րդ հոդվածի 1‑ին մասի 24-րդ կետով, Հաշվեքննիչ պալատը․

              Ո Ր Ո Շ ՈՒ Մ  Է`

1. Սահմանել Հաշվեքննիչ պալատի  աշխատակիցների խրախուսման կարգը՝ համաձայն հավելվածի։
2. Ուժը կորցրած ճանաչել Հաշվեքննիչ պալատի 2019 թվականի մարտի 29-ի «Հայաստանի Հանրապետության Հաշվեքննիչ պալատի անդամների և աշխատակիցների պարգևատրման կարգը հաստատելու մասին» N 7/6 որոշումը։
3. Սույն որոշումն ուժի մեջ է մտնում հրապարակմանը հաջորդող օրը:

	ՀԱՇՎԵՔՆՆԻՉ ՊԱԼԱՏԻ                          ՆԱԽԱԳԱՀ
	

	

ԱՏՈՄ ՋԱՆՋՈՒՂԱԶՅԱՆ





Հավելված
Հաշվեքննիչ պալատի
2024 թվականի հուլիսի 18-ի N 70 -Լ որոշման


ԿԱՐԳ
ՀԱՇՎԵՔՆՆԻՉ ՊԱԼԱՏԻ ԱՇԽԱՏԱԿԻՑՆԵՐԻ ԽՐԱԽՈՒՍՄԱՆ

1. Սույն կարգով (այսուհետ՝ Կարգ) սահմանվում են Հաշվեքննիչ պալատի (այսուհետ՝ Պալատ) աշխատակիցների խրախուսման կարգը և դրա հետ կապված այլ հարաբերություններ:
2. Սույն կարգի գործողությունը չի տարածվում «Քաղաքացիական ծառայության մասին» և «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքներով նախատեսված, քաղաքացիական ծառայողներին կատարողականների հիման վրա տրվող պարգևատրումների հետ կապված հարաբերությունների վրա։
3. Սույն կարգի իմաստով Պալատի աշխատակիցներ են համարվում Պալատի նախագահը և անդամները, կառուցվածքային ստորաբաժանումների ծառայողները և կառուցվածքային ստորաբաժանումներում չընդգրկված աշխատողները։
4. Պալատի աշխատակիցները կարող են խրախուսվել դրամական պարգևատրում (այսուհետ՝ Պարգևատրում) ստանալու միջոցով՝ երկարամյա ծառայության, ինչպես նաև ծառայողական պարտականությունները և առաջադրանքները պատշաճ կատարելու և առանձնակի ցուցանիշների համար, համապատասխան ֆինանսական միջոցների առկայության դեպքում:
5. Բյուջետային տարվա համար, պարգևատրման նպատակով հասանելի գումարի չափից կախված, պարգևատրման գումարները հաշվարկվում և վճարվում են որոշակի պարբերականությամբ՝ կատարողականի գնահատման միջոցով:
6. Որոշակի պարբերականությամբ պարգևատրելու դեպքում, Պալատում  վարձատրության ապահովման համար պատասխանատու ստորաբաժանումը (այսուհետ՝ Պատասխանատու ստորաբաժանում)՝ գնահատելով պարգևատրման համար հասանելի միջոցների հնարավորությունը, ձևավորում է այդ ժամանակահատվածի պարգևատրման ընդհանուր ֆոնդի չափի մասին առաջարկ, դրա վերաբերյալ հանձնարարականը ստանալուց հետո մեկօրյա ժամկետում։
7. Պալատի գլխավոր քարտուղարը (այսուհետ՝ Գլխավոր քարտուղար) ստացված առաջարկը հիմնավոր գնահատելու դեպքում, համաձայնեցման է ներկայացնում Պալատի նախագահին:
8. Պարգևատրման ընդհանուր ֆոնդի չափի մասին առաջարկի հետ միասին, Պալատի նախագահի հանձնարարությամբ, համաձայնեցմանն է ներկայացվում նաև Պալատի անդամների, Պալատի ստորաբաժանումներում չընդգրկված աշխատակիցների և տեխնիկական սպասարկումն ապահովող անձնակազմի (վարորդներ, բանվորներ, հավաքարարներ և այլն) և ստորաբաժանումների պարգևատրման ֆոնդերի առաջարկը։
9. Պատասխանատու ստորաբաժանումը ֆոնդերի համաձայնեցումից հետո մեկօրյա ժամկետում, ստորաբաժանման պարգևատրման ֆոնդի մասին տեղեկատվությունը Պալատի պաշտոնական էլեկտրոնային փոստի միջոցով տրամադրում է կառուցվածքային ստորաբաժանման ղեկավարին։
10. Պարգևատրվող ժամանակահատվածում կարգապահական տույժի ենթարկված աշխատակցի առկայության դեպքում, տվյալ ստորաբաժանման պարգևատրման նախնական ցուցակից հանվում է կարգապահական տույժի ենթարկված աշխատակցի տվյալները, իսկ պարգևատրման ֆոնդը՝ ստորաբաժանման աշխատավարձի ֆոնդի նկատմամբ տվյալ աշխատակցի աշխատավարձի տոկոսային չափով նվազեցվում է։
11. Պարգևատրվող ժամանակահատվածի աշխատանքային օրերի 25 տոկոսից պակաս օրեր աշխատած աշխատակիցների մասով ընդհանուր կարգով պարգևատրման առաջարկ չի ներկայացվում, սակայն այդ մասով ստորաբաժանման ֆոնդից նվազեցում չի կատարվում։
12. Կառուցվածքային ստորաբաժանման ղեկավարը ստորաբաժանման պարգևատրման ֆոնդի մասին տեղեկատվությունը ստանալուց հետո երկօրյա ժամկետում, աշխատակիցների կատարողականի գնահատման հիմքով, էլեկտրոնային փոստի միջոցով Պատասխանատու ստորաբաժանման ղեկավարին է ներկայացնում համապատասխան ստորաբաժանման համակարգողի (առկայության դեպքում) հետ համաձայնեցված պարգևատրման առաջարկ (ցուցակ)։
13. Պատասխանատու ստորաբաժանումը, ստացված տեղեկատվության հիման վրա, մեկ աշխատանքային օրվա ընթացքում ամփոփում է պարգևատրման նախնական ցուցակը և Գլխավոր քարտուղարի միջոցով ներկայացնում համաձայնեցման Պալատի նախագահին:
14. Պալատի նախագահի, ըստ անհրաժեշտության կատարած փոփոխություններով ցուցակը Գլխավոր քարտուղարից ստանալուց հետո, Պատասխանատու ստորաբաժանումը պատրաստում և Պալատի փաստաթղթաշրջանառության կարգով նախատեսված ընթացակարգով հաստատման է ներկայացնում պարգևատրելու մասին իրավական ակտերի նախագծերը։
15. Էլեկտրոնային փաստաթղթաշրջանառության համակարգում պարգևատրման վերաբերյալ իրավական ակտերի նախագծերի հավելվածները չեն ներբեռնվում, դրանք էլեկտրոնային ստոորագրությամբ հաստատման նպատակով ներկայացվում են էլեկտրոնային փոստով կամ,  դրա անհնարինության դեպքում՝ թղթային տարբերակով։
16. Իրավական ակտերի ընդունումից հետո, Պատասխանատու ստորաբաժանումը, պարգևատրվող ժամանակահատվածին հաջորդող ամսի 15-ին կամ դրան նախորդած վերջին աշխատանքային օրը կամ որևէ պատճառով այդ ժամկետը լրացած լինելու դեպքում՝ հնարավոր կարճ ժամկետում, օրենսդրությամբ սահմանված կարգով ապահովում է վճարումների կատարումը:
17. Նոր գաղափարների կիրառման, համակարգի զարգացման, գործառույթների ավտոմատացման կամ օպտիմալացման, օրենսդրության բարելավման հիմնավոր առաջարկությունների կամ սպասվածի նկատմամբ հավելյալ ջանքի միջոցով ստեղծված արդյունքի համար՝  Պալատի անդամի և հաշվեքննողի նկատմամբ խրախուսման միջոցները կիրառվում են Պալատի նախագահին ուղղված միջնորդությունը Պալատի կողմից հաստատվելուց հետո։
18. Սույն կարգի 17-րդ կետով սահմանված խրախուսման դեպքում, խրախուսման միջոցի տեսակից կախված՝ Պատասխանատու ստորաբաժանումը և/կամ անձնակազմի կառավարման համար պատասխանատու ստորաբաժանումը, օրենսդրությամբ սահմանված կարգով, հնարավոր կարճ ժամկետում կազմակերպում են գործընթացը՝ սույն կարգի 16‑րդ կետով սահմանված ժամկետից անկախ։

